Tadbirkorlik subyektlarining elektr qurilmalarini elektr tarmoqlariga “bir darcha” tamoyili bo‘yicha ulash tartibi to‘g‘risidagi nizomga o‘zgartirish va qo‘shimchalar kiritish haqida

O‘zbekiston Respublikasi Prezidentining 2012-yil 18-iyuldagi PF–4455-son “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari to‘g‘risida”gi Farmoniga (O‘zbekiston Respublikasi qonun hujjatlari to‘plami, 2012-y., 29-son, 328-modda) muvofiq buyuraman:
 1. O‘zbekiston Respublikasi Elektr energetikada nazorat bo‘yicha davlat inspeksiyasi boshlig‘ining 2012-yil 30-dekabrdagi 12-son buyrug‘i (ro‘yxat raqami 2411, 2013-yil 15-yanvar) (O‘zbekiston Respublikasi qonun hujjatlari to‘plami, 2013-y., 3-son, 33-modda) bilan tasdiqlangan Tadbirkorlik subyektlarining elektr qurilmalarini elektr tarmoqlariga “bir darcha” tamoyili bo‘yicha ulash tartibi to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. Muqaddimadagi “tadbirkorlik subyektlarining” degan so‘zlar “tadbirkorlik subyektlarining, shuningdek tadbirkorlik faoliyatini amalga oshirish maqsadi bo‘lgan jismoniy shaxslarning (bundan buyon matnda iste’molchilar deb yuritiladi)” degan so‘zlar bilan almashtirilsin.
 2. 1-bandning ikkinchi xatboshisidagi “tadbirkorlik subyektlarining (bundan buyon matnda iste’molchilar deb yuritiladi)” degan so‘zlar “iste’molchilarning” degan so‘z bilan almashtirilsin.
 3. 6-band quyidagi mazmundagi xatboshi bilan to‘ldirilsin:
 “Iste’molchi talabnomani taqdim etish vaqtida Loyiha ishlarini “Bir darcha” xizmati orqali amalga oshirish istagini bildirgan taqdirda, unga talabnoma berilgan kundan e’tiboran besh ish kunidan oshmagan muddatda texnik shartlarni berish bilan bir vaqtda loyiha tashkilotlarining Loyihani ishlab chiqish bo‘yicha shartnomalar loyihalari taqdim etiladi.”.
 4. 10 va 11-bandlar quyidagi tahrirda bayon etilsin:
 “10. “Bir darcha” xizmati talabnoma kelib tushgan kunning o‘zida uni ro‘yxatga olinishini va texnik shartlarni ishlab chiqish uchun tegishliligiga ko‘ra elektr ta’minoti korxonasiga yoki hududiy elektr tarmoqlari korxonasiga taqdim etilishini ta’minlaydi.
 11. Tegishli elektr ta’minoti korxonasi yoki hududiy elektr tarmoqlari korxonasi tomonidan talabnoma kelib tushgandan boshlab iste’molchiga texnik shartlarni berilish muddati inobatga olingan holda ko‘rib chiqilib, texnik shartlar rasmiylashtiriladi va “Bir darcha” xizmatiga taqdim etiladi.”.
 5. 15-bandning birinchi xatboshisi quyidagi tahrirda bayon etilsin:
 “15. Iste’molchi “Bir darcha” xizmati taklif etgan yoki uning o‘zi tanlagan loyiha tashkilotlarining Loyihani ishlab chiqish bo‘yicha shartnoma loyihalari bilan xizmat tomonidan tanishtiriladi.”.
 6. 21-banddagi “ish kunidan” degan so‘zlar “kundan” degan so‘z bilan almashtirilsin.
 7. 25-band quyidagi mazmundagi xatboshilar bilan to‘ldirilsin:
 “Pudrat tashkiloti tomonidan quyidagilarning ta’minlanishi iste’molchi bilan tuziladigan shartnomaning majburiy shartlari hisoblanadi:
 pudrat ishlarini amalga oshirish uchun qonun hujjatlarida belgilangan ruxsatnomalarni olish; 
 elektr energiyasini hisobga olish priborlarini o‘rnatish hamda ularni elektr energiyasini hisobga olish va nazorat qilishning avtomatlashtirilgan tizimiga ulashgacha bo‘lgan ishlarni amalga oshirish.”.
 8. 44-banddagi “oshirilganidan so‘ng” degan so‘zlar “oshirilgan kuni” degan so‘zlar bilan almashtirilsin.
 9. Nizomning 1-ilovasida:
 nomidagi “Tadbirkorlik subyektlarining” degan so‘zlar “Iste’molchilarning” degan so‘z bilan almashtirilsin;
 3-band quyidagi tahrirda bayon etilsin:
 “3. Elektr xo‘jaligiga javobgar shaxsni tayinlash haqidagi buyruqdan ko‘chirma yoki elektr xo‘jaligini xavfsiz ekspluatatsiya qilinishi uchun javobgarlikni o‘z zimmasiga olish to‘g‘risidagi ariza-majburiyat yoxud elektr xo‘jaligini xavfsiz ekspluatatsiya qilish bo‘yicha maxsus tashkilot bilan tuzilgan shartnoma nusxasi.”;
 eslatmadagi “tadbirkorlik subyekti” degan so‘zlar “iste’molchi” degan so‘z bilan almashtirilsin.
 10. Nizomning 2-ilovasida:
 nomidagi “Tadbirkorlik subyektlarining” degan so‘zlar “Iste’molchilarning” degan so‘z bilan almashtirilsin;
 3-band quyidagi tahrirda bayon etilsin:
 “3. Elektr xo‘jaligiga javobgar shaxsni tayinlash haqidagi buyruqdan ko‘chirma yoki elektr xo‘jaligini xavfsiz ekspluatatsiya qilish bo‘yicha maxsus tashkilot bilan tuzilgan shartnoma nusxasi.”;
 eslatmadagi “tadbirkorlik subyekti” degan so‘zlar “iste’molchi” degan so‘z bilan almashtirilsin.
 11. Nizomning 3-ilovasi mazkur o‘zgartirish va qo‘shimchalarning ilovasiga muvofiq tahrirda bayon etilsin. 
 12. Mazkur o‘zgartirish va qo‘shimchalar O‘zbekiston Respublikasi Iqtisodiyot vazirligi, Davlat arxitektura va qurilish qo‘mitasi, Xususiylashtirish, monopoliyadan chiqarish va raqobatni rivojlantirish davlat qo‘mitasi, “O‘zbekenergo” DAK va O‘zbekiston Respublikasi Savdo-sanoat palatasi bilan kelishilgan.